Jamusukras

Jamusukras () – miestas pietryčių Dramblio Kaulo Krante, oficialioji šalies sostinė. 155,8 tūkst. gyventojų (1998). Vietos ekonomika priklauso nuo žvejybos, miško ir kvepalų pramonės. Yra regioninis oro uostas, į Abidžaną eina automagistralė.

Miestas ypač žinomas kaip kultūros ir religijos centras, kuriame yra didžiausia pasaulyje krikščionių bažnyčia – Jamusukro Taikos Mergelės bazilika (pastatyta 1985–1989 m., Jono Pauliaus II pašventinta 1990 m. rugsėjo 10 d.), laikoma aukščiausia pasaulyje (149 m aukščio, pranokusi Šv. Petro baziliką Vatikane, pagal kurią ir buvo suplanuota). Oficialiai teigiama, kad pats F. Hufujė-Buanji paaukojo 150 mln. dolerių ir bažnyčią įvardijo kaip dovaną Vatikanui. Jamusukre taip pat yra didelė mečetė, Valstybinis aukštųjų technologijų mokymo centras (įkurtas 1975 m.).

Jamusukre gimė ir ilgą laiką gyveno pirmasis ir ilgametis (1960–1993 m.) nepriklausomo Dramblio Kaulo Kranto prezidentas Félix Houphouët-Boigny, kuris 1983 m. ir nusprendė perkelti sostinę iš prie pajūrio esančio Abidžano į labiau žemyne esantį jo gimtąjį miestą. Nors šalies sostinė ir Jamusukras, tačiau daugelis administracinių veiklų atliekamos Abidžane.

 Etimologija 

XX a. pradžioje kaimą valdė karalienė Yamoussou. Tuo metu jis vadinosi N'Gokro, bet apie 1909–1919 m. buvo pervadintas Jamusukru. Šis pavadinimas reiškia „Jamusu miestas“ (baulių kalba kro reiškia „miestas“).Overview of Yamoussoukro. Abidjan4you.com (tikrinta 2026-01-02).

 Istorija 

Iki XX a. 2-osios pusės Jamusukras tebuvo nedidelis kaimas, 1950 m. čia gyveno 500 žmonių.Cyril K. Daddieh, Historical Dictionary of Cote d'Ivoire (The Ivory Coast), Rowman & Littlefield, USA, 2016, p. 490 1983 m. kovą šalies prezidentas Félix Houphouët-Boigny, gimęs šiame kaime, paskelbė Jamusukrą šalies sostine. Nuo tada miestas ėmė smarkiai plėstis, pastatyti nauji objektai – tarptautinis oro uostas, bazilika, parlamento rūmai, platūs prospektai.

 Sportas 
 Société Omnisports de l'Armée sporto klubas;
 „Stade de Yamoussoukro“ (stadionas).

 Šaltiniai 

Kategorija:Dramblio Kaulo Kranto miestai
Kategorija:Sostinės